
Aal E Taqleed ka "mardon aur 
aura ton ki namaz mein farq" ke 
silsiley mein dawa hain ke: (l)Aurat 
takbeer e tehrima ke liye dono haath 
shaano tak utthaye, (2)Apne haath 
aastino sey bahar na nikaley, 
(3)Dahene haath ki hatehli bayen 
haath ki pusht par rakh dey, (4)Haath 
pastano ke neechey chhati par 
bandhey, (5)Ruku mein thoda sa 
jhuke, (6)Ruku mein haathon par 
Sahara na dey, (7)Ruku mein haath ki 


ungliya khushada na rakkhe balke 
inhen mila ley, (8)Ruku mein apne 
haath ghuthno par rakh ley (ghuthney 
pakde mat), (9)Ruku mein ghuthno ko 
kuch kham dedey, (10)Ruku mein 
simat jaye, (ll)Sajah mein bhi jism ko 
ikkhatta kar ke simat jaye, (12)Sajdah 
mein kohniyon sameet bazu zameen 
par bichaa dey, (13)Qaaidey mein 
dono paow dayen taraf nikaal kar 
bayen koley par baith jaye 
(14)Qaaidey mein ungliyan rano par is 
tarha rakkhe ke ungliyaon ke sirey 
ghutno tak pohchen aur ungliyan mila 
ley... (Roz'nama Islam, Khawateen Ka 
Islam: 13,18 October 2003 Safa 4 
Mazmoon: M mard wa aurat ki namaz 
ka farq" az qalam Mufti Muhammad 
Ibrahim Sadiq Abadi (Doubandi)) 


In furoqi taqleediyah ke muqabil Ahle 
Hadees ka dawa yeh hai ke: Darj bila 
furooq mein sey ek farq bhi auraton ki 
taqsees ke saath Quran, hadees aur 
Ijmaa' sey sabit nahi hai, lehaza 
hadees: (cA -3 ' 'A^ 3 ) "Namaz 

is tarha padho jis tarha mujhe namaz 
padhte dekhtey ho" ki raw sey 
auraton ko bhi is tarha namaz padhni 
chahiye jis tarha Rasoolullah(S) 
namaz padhtey thhey. 

Ahle Hadees ko aal e taqleed sey 
shikayat hai ke wo za'eef wa mardood 
riwayaten aur mauzo sey ghair 
mutaliqah dalayil paish kar ke aam 
musalmano ko dhoka detey hain. 

Is tehmeed ke baad Qari Chan 
Muhammad Doubandi aur Qari 


Naseer Ahmed Doubandi ke chaar 
safhaati mazmoon (Mard Wa Aurat Ki 
Namaz Mein Farq) ka jayiza paish e 
khidmat hain, mard wa aurat ke 
tareeqa e namaz mein farq ke silsiley 
mein dusrey logon ke shubhaat ke 
jawabaat bhi, hummare is mazmoon 
mein diye gaye hain: 


Qari Chan Sahaab: 

1) DALEEL: Hazrat Wail Bin Hujar 
(Radhi Allahu Anhu) farmate hain ke 
mujhe Nabi E Paak (it) ) ney namaz 
ka tareeqa seekhaya tou farmaya ke 
Aye Wail Bin Hujar (Radhi Allahu 


Anhu) jab turn namaz shuru karo tou 
apne haathon ko kohniyo tak utthaou 
aur aurat apne haath chhatiyon tak 

uthaye." 

(Mujam Az Zawaid Safa 2/103 safa 1) 


JAWAAB: Is hadees ke baray mein 
Hafiz Nooruddin Al-Haisimi 
Rahimahullah apni kitaab mujam az 
zawaid mein likhtey hain ke: M Isey 
tabrani ney manaqib Wail (Radhi 
Allahu Anhu) sey maimoana binte 
hujar se, unhune apni phupi umme 
yahiya binte abdul jabaar sey Iambi 
hadees mein riwayat kiya hain, umme 
yahiya ko main nahi jaanta aur is 
(sanad) ke baqi rawi siqa hain. 
(Mujam Az Zawaid: Jild: 1 Safa: 103) 


Maloom huwa ke sahib e mujam az 
zawaid ney is riwayat ki sanad par 
jarah kar rakkhi hain, jise doubandiyo 
ke "munazir" aur M qura" ki saf mein 
shamil Qari Chan Sahaab and party 
ney chupa liya hain, kya insaaf wa 
aamanat-dari is ka naam hain? 

LATEEFA: Hayaati Doubandiyon ke 
munazir, Master Ameen Okaadwi 
Sahaab ney umme yahiya ki is riwayat 
ko ba-taur e hujjat paish kiya hain. 
Dekhiyen: Majmoo' Rasail Jild: 2 
Safa: 94 Tabaa June 1993) 

Jab ke apni marzi ke mukhalif ek 
hadees ke baray mein likkha hain ke 
M aur umme yahiya majhool hain” 
Dekhiyen: Majmoo' Rasail Jild: 1 
Safa: 346, namaz mein haath naaf ke 


neechey bandhna Safa: 10) 

Ek hi rawi agar marzi ke khilaaf 
riwayat mein ho tou majhoolah ban 
jaati hain aur dusri jagha is ki riwayat 
sey hujjat pakdi jaati hain, 
Subhaan'Allah! kiya doubandi insaaf 

hain!! 

Tanbeeh: Mujam az zawaid wali 
riwayat mazkorah (Mujumul Kabeer 
Lit'Tabrani Jild: 22, Safa: 19-20 
Hadees 28) mein umme yahiya ki 
sanad sey maujood hain aur is kitaab 
sey "hadees aur ahle hadees" ke 
musannif ney isey naqal kar rakkha 

hain. (Safa: 479) 


Tanbeeh: Sayyiduna Wail Bin Hujar 
(Radhi Allahu Anhu) sey mansoob yeh 


ghair sabit riwayat muhammad 
zafaruddin qaadri razwi baralwi (died 
1962) ney apni wazah karda kitaab 
"sahih al-bihaari" (Safa: 383) mein 
naqal ki hain, maloom huwa ke 
Saheehul Bukhaari ke muqabil mein 
likkhi gayi baralwi kitaab "saheeh al- 
bihaari” (!) apne daman mein za'eef 
wa mardood riwayaat bhi jama kiye 
huwe hain, yeh log kis dhadaaley sey 
za'eef wa mardood riwayaat ko saheeh 
bawar karna chahate hain, kya inhen 
roz e jaza ki pakad ka koi dar nahi? 


2) DALEEL: Imaam Bukhaari 



Rahimahullah ke ustaad Abu Bakr Bin 
Aabi Shaiba ney Hazrat Aata Tabayee 
Rahimahullah ka fatwa naql kiya ke: 
Aurat namaz mein apni chhatiyon tak 
haath utthaye aur farmaya aisa na 
utthaye jis tarha mard utthatey hain 
aur aakhir mein farmaya namaz mein 
aurat.... mardon ki tarha nahi hain. 
(Musannaf Li Aabi Bakr Bin Aabi 
Shaiba Safa: 1/239) 


JAWAAB: Musannaf Aabi Shaiba 
(1/239 Hadees 2474) ki riwayat 
mazkorah ke aakhir mein hain ke 
Aata Bin Aabi Rabaah Tabayee 
Rahimahullah ney farmaya: "Beshak 
aurat ki haiyat(haalat) mard ki tarha 
nahi hain aur agar wo aurat isey tark 
kar dey tou koi harj nahi hain.'' 


(Musannaf Ibne Aabi Shaiba 1/239) 


Maloom huwa Aata Rahimahullah ke 
nazdeek agar aurat, chhati tak haath 
utthana tark kar ke mardon ki tarha 
namaz padhey tou is mein koi harj 
nahi hain, is aakhri jumle ko qaari 
chan shaab aur "hadees ahle hadees" 
ke musannif ney (Al-Hadees keh kar) 
is liye chupa liya hain ke is jumle sey 
unke maz'oom mazhab ki buniyaad hi 
khatam ho jaati hain, jab is mein harj 
koi nahi hain tou phir doubandi wa 
baralwi hazraat kuy shor macha rahe 
hain ke mard kano tak aur auraten 
chhatiyon tak haath utthaye? Aal e 
taqleed ke bazm khudh dawa mein 
Quran, Hadees Ijmah aur Ijtehaad 
Aabi Hanifa hujjat hain, Imaam Aata 
Tabayee Rahimahullah ka qaoul kaha 


sey in ki hujjat ban gaya? 

Janaab Zafar Ahmed Thaanwi 
Doubandi sahaab likhtey hain ke: 
"Beshak tabayee ke qaoul mein koi 
hujjat nahi" (Ilaa'a As Sunan Jild: 1 

Safa: 249) 

Doubandiyo ki ek pasandida kitaab 
mein likkha huwa hain ke Imaam Abu 
Hanifa Rahimahullah ney farmaya: 

"Agar Sahabi ke aasaar ho aur 
mukhtalif ho tou inteqaab karta hu 
aur agar tabayeen ki baat ho tou in ki 
muzahmat karta hu yane in ki tarha 
main bhi ijtehaad karta hu." 
(Tazkartul Nomaan Tarjuma Aaqudul 

Jamaal 241) 

Is ibarat sey do baate maloom huwi: 


Imaam Sahaab tabayeen ke aqwaal wa 
afaal ko hujjat tasleem nahi kartey y 
thhey, Imaam Sahaab tabayeen mein 
sey nahi hain, agar wo tabayeen mein 
sey hotey tou phir tabayeen ka alaida 
zikr karne ki (bagair karina e saarifa 
ke) kya zarorat thi? 

Ab Imaam Aata Bin Aabi Rabaah 
Rahimahullah ke chand masail paish e 
khidmat hain j inhen aal e taqleed 
bilkul nahi maantey: 

Aata Bin Aabi Rabaah ruku sey pehle 
aur ruku ke baad rafaulyadain kartey 
y thhey. Dekhiyen: Juz Rafaulyadain 
hadees 62 wa sanadahu hasan. 


Aata farmate hain ke: Main zohor aur 


aasar mein Imaam ke peechey surah 
fatiha ek choti surat padhta hu. 
(Musannaf Abdul Razzaq 2/133 
Hadees 2786 wa sanadahu saheeh, 
Ibne Jareej Sirah Bis'Samaa'a) 

Aata farmate hain ke: Jarbo par masa 
is tarha (jayiz) hain jis tarha maouzon 
par masa (jaiz) hain. (Musannaf Ibne 
Aabi Shaiba 1/189 Hadees 1991) 

Aata sey poucha gaya ke agar aap 
ghusul ke dauraan (yane aakhir mein) 
apne zikr ko haath laga den tou kya 
karenge? unhune farmaya: ’’Main tou 
dubara wuzu karuga." (Musannaf 
Abdul Razzaq 1/116 Hadees 420 wa 
sanadahu saheeh) 

Maloom huwa ke Quran wa Hadees ki 


mukhalifat ke saath saath aal e taqleed 
Hazrat Imaam Aata wa digar 
Tabayeen wa Sahaba e Kiraam (Radhi 
Allahu Anhum) ke aqwaal wa afaal ke 

bhi mukhalif ha in.. 


3) DALEEL: Hazrat Allamah 
Maulana Abdul Hayi Lakhnawi 
farmate hain: "Auraton ke mutalliq 
sab ka ittefaaq hain ke in ke liye 
sunnat seeney par haath bandhna hain 
namaz mein’' (As Si'aa’yah Safa 2/156) 


JAWAAB: Abdul Hayi Lakhnawi 
taqleedi ke qaoul "Sab Ka Ittefaaq" 



sey muraad doubandiyo aur baralwiyo 
wa hanafiyo ka ittefaaq hain, puri 
ummat ka ittefaaq muraad nahi. 

Abdur Rahman Al-Jazari sahaab 
likhtey hain ke: "Hanbali hazraat 
kehtey hain ke mard wa aurat (dono) 
ke liye sunnat yeh hain ke dayan haath 
ka batin bayen haath ki pusht par aur 
naaf ke neechey rakkhe jaye. (Kitabul 
Fiqha Alai Mazhaibul Arba Jild 1 Safa 
251 Tabaa Bairoot, Libnan) 

Yaad rahe ke Abdul Hayi Lakhnawi 
jaise taqleedi maulwiyo ka qaoul wa 
fail, Ahle Hadees ke khilaaf paish 
karna inhi logon ka kaam hain jo 
Kitaab wa Sunnat wa Ijmaa ' sey 
mehroom aur tahe daman hain. 



4) DALEEL: Rasoolullah (it) do 
auraton ke paas sey guzre jo namaz 
padh rahi thi, Aap (^8) ney farmaya ke 
jab turn sajdah karo tou apne jism ke 
baaz hisso ko zameen sey chimta dou is 
liye ke is mein aurat mard ki manid 
nahi hain. (Bihaqi Safa 2/223, Ilaa As 

Sunan Safa 3/19) 

JAWAAB: Imam Bihaqi ney riwayat e 
mazkorah ko Abu Dawood kitabul 
murasil (hadees 87) sey naql karne sey 
pehle isey "hadees munqateh" yane 
munqate hadees likkha hain. (As 
Sunan A1 Kabeer 2/223) 


Munqateh hadees ke baray mein Usool 
e Hadees ki ek kitaab mein likkha hain 
ke: "Ulama ka ittefaaq hain ke 
munqateh riwayat za'eef hoti hain, yeh 
is liye ke is ka mahzoof rawi majhool 
hota hain" (Taiseer Mustalahul 
Hadees Safa 78, A1 Munqateh) 

Tanbeeh: Kitabul Murasil Li Abi 
Dawood (hadees 33) mein aaya hain ke 
Tawoos (tabayee) farmate hain ke: 
"Rasoolullah (S) namaz mein seeney 
par haath bandhtey thhey (Safa 89) 

Aal e taqleed ko is munqateh hadees 
sey chid hain, yeh log is hadees par 
aamal karne ke liye tayyar nahi hain 
phir bhi Ahle Hadees ke khilaaf 
kitabul murasil ki munqateh riwayat 
sey istedlaal kar rahe hain. 


Subhaan'Allah! 


5) DALEEL: Aahazrat (it) ney 
farmaya ke: "Jab aurat namaz mein 
baithey tou dayin raan bayin raan par 
rakhe aur jab sajdah (kare) tou apna 
pait apni raano sey milaye jo ziyada 
satar ki halat hain aur Allah(®) isey 
dekh kar farmata hain Aye (Fariston) 
gawah ho jaou maine is aurat ko baksh 
diya.'' (Bihaqi Safa 2/223) 


JAWAAB: Is riwayat ke ek rawi Abu 
Mutee A1 Hakam Bin Abdullah A1 
Balaqee ke baray mein As Sunan A1 



Kabeer Lil Bihaqi ke is safeh par 
likkha huwa hain ke: (Imaam) Abu 
Ahmed (bin aadi) ney farmaya: Abu 
mutee ka apni hadeeson mein za'eef 
hona wazeh hain. Isey Imaam Yahiya 
Bin Mayeen wagera ney za'eef qaraar 
diya hain, is par jamhoor 
muhaddiseen ki jarah ke liye Lisaan ul 
Mezaan 2/334-336 padh ley. 

Is riwayat ke doosre rawi Muhammad 
Bin Qasim A1 Balaqee ka zikr halaal 
nahi hai. Dekhiyen: Lisaan ul Mezaan 

5/347-799. 

Is ke teesre rawi Ubaid Bin 
Muhammad A1 Sarqi ke halaat na 

maloom hain. 


Qulasatut tehqeeq: Yeh riwayat 


mauzo hain, khudh Imaam Bihaqi ney 
isey aur aaney wali Hadees (9) ko: 
((IgJliaL V qarar diya 

hain. (As Sunan A1 Kabeer 2/222) 

Tanbeeh: Ye riwayat Kanzul Uloom 
(7/549 Hadees 20203) mein ba-hawala 
Bihaqi wa Ibne Aadi (A1 Kamil 2/501) 
manqool hain (kanzul uloom mein 
likkha huwa hain: ((£«' 6^ 4ixJa j jjc 
jaZ’)) baaz un naas ney kaan ko ulthi 
taraf sey pakadtey huwe isey ba- 
hawala Kanzul Uloom naqal kiya hain. 
(Hadees Aur Ahle Hadees Safa 481 

Number 5)! 



6) DALEEL: Hazrat Ibne Umar 
(Radhi Allahu Anhu) sey puchaa gaya 
ke huzoor (if) ke mubarak zamane 
mein khawateen namaz kis tarha 
padha karti thi, tou unhon ney 
farmaya ke pehle chaar zano ho kar 
baithti thi, phir inhen hukm diya gaya 
ke khoob simat kar namaz aada kare. 
(Jamiul Masanid 1/400) 

JAWAAB: Aabul Muyeed Mehmood 
Al-Khuwaarzami (died 665 /(<jH>* j^)) 
ki kitaab ’’Jamiul Masanid” mein is 
riwayat ke baaz rawiyo ka jayiza darj 

zail hain: 

1) Ibraheem Bin Mehdi ka tayeen na- 
maloom hain, taqreeb mein is naam ke 


do rawi hain, in mein doosra majrooh 
hain, Hafiz Ibne Hajar ney kaha: M Yeh 
basri hain isey (muhaddiseen ney) 
jhoota kaha hain" (At Taqreeb 257) 

2) Zar Bin Nachheeh Al-Basri ke 
halaat nahi miley, 

3) Ahmed Bin Muhammad Bin Khaled 
ke halaat nahi miley, 

4) Ali Bin Muhammad Al-Bazaaz ke 

halaat nahi miley, 

5) Qazi Umar Bin Hasan Bin Ali A1 
Ishaani mukhtalaf'fee rawi hain, is ke 
baray mein Imaam Daarqutni farmate 

hain ke: "Aur wo jhoot bolta tha." 
(Sawalaat A1 Hakim Daarqutni: 252 

Safa 164) 


Hasan Bin Muhammad A1 Khallaal 
ney kaha: (tareekh e 

bagdaad 238/11) Zehbi ney is par 
jarah ki, Abu Ali Al-Harwi aur Abu 
Ali Al-Hafiz ney is ki tawseeq ki, 
(tareekh e bagdad 11/238) Ibne Jauzi 
ney is par sakth jarah ki (A1 
Maudho'aat 3/280) Burhanuddin Al- 
Halbee ney isey wazayeen hadees mein 
zikr kiya aur koi difa nahi kiya, 
Dekhiyen: A1 Kashaful Haisit Aman 
Romi Biwaza Al-Hadees Safa 311,312- 
541) Abu Qasim Talha Bin 
Muhammad Bin Jafar Shahid: za'eef, 
mautazili gumrah ney is ki tareef ki, 
khateeb bagdadi ney bhi is ki tareef ki. 


Qulasatut tehqeeq: Qazi Ishaani za’eef 
indal jamhoor hain. Tanbeeh: Qazi 


Ishaani tak sanad mein bhi nazr hain, 

Dusri sanad mein Abdullah Bin 
Ahmed Bin Khaled Ar-Razi, Zikriya 
Bin Yahiya An Nishabori aur 
Qabeesha At-Tabri na'maloom rawi 
hain, aur Abu Muhammad Bukhaari 
(Abdullah Bin Muhammad Bin 
Yaqoob) kazzaab rawi hai, Dekhiyen: 

A1 Kashaful Haisit Safa (247 wa 
Kitabul Qiraat Lil Bihaqi (Safa 154) 
wa Lisan U1 Mezaan (3/348-349) wa 
Norul Ainain Fer Isbaat Rafaulyadain 

(safa 40,41). 

Maloom huwa Qari Sahibaan and 
party ki paish karda yeh riwayat 
mauzo hain, Imaam Abu Hanifa sey 
yeh riwayat sabit hi nahi hain, is ke 
bawajood yeh log mazah ley ley kar 


yeh mauzo riwayat paish kar rahe 

hain! 


7) DALEEL: Khalifa e Rashid Hazrat 
Ali (Radhi Allahu Anhu) farmaya 
kartey thhey ke: M Jab aurat sajdah 
kare toil khoob simat kar sajdah kare 
aur apni raano ko mila ley." 
(Bihaqi Safa 2/223 Musannaf Ibne 
Aabi Shaiba Safa 1/270) 

JAWAAB: Sunan A1 Kabeer Lil 
Bihaqi (Jild 2 Safa 222) aur Musannaf 
Ibne Aabi Shaiba (1/270 hadees 2777) 
dono kitabon mein yeh riwayat' 'An 
Aabi Ishaaq An Haris An Ali" ki 



sanad sey hain, Al-Haris Al-Auoor 
jamhoor muhaddiseen ke nazdeek 
sakth majrooh rawi hain. 

Zaili hanafi ney kaha: M Is sey Hujjat 
Nahi Pakdi Jaati" (Nasbul Rai 2/3) 
Zaili ney mazeed kaha: Isey Shaibi aur 
Ibnul Madini ney kazzaab kaha hain. 

(Nasbul Rai 2/3) 

Is sanad ke dusrey rawi Abu Ishaaq 
As-Sabeeh mudallis hain (Tabqatul 
Mudaliseen Li Ibne Hajar, A1 
Martabas Salasaah 3/91) aur yeh 
riwayat mu'an'an hain. 

Qulasatut tehqeeq: Yeh riwayat 
mardood hain. 



8) DALEEL: Hazrat Ibne Abbas 
(Radhi Allahu Anhu) sey aurat ki 
namaz ke taluq sey suwaal huwa tou 
aap ney farmaya: M Khoob ikkahhti ho 
kar aur simat kar namaz padhe." 
(Musannaf Ibne Aabi Shaiba Safa 

1/270) 

JAWAAB: Yeh riwayat Bukair Bin 
Abdullah Bin Al-Ishhj ney Sayyiduna 
Ibne Abbas (Radhi Allahu Anhuma) 
sey bayaan ki hain. Dekhiyen: 
Musannaf Ibne Aabi Shaiba 1/270 

Hadees 2778. 

Buair ki Sayyiduna Ibne Abbas (Radhi 
Allahu Anhu) sey mulaqaat sabit nahi 


hain, hakim kehtey hain ke: Aabullah 
Bin Haris Juz (Radhi Allahu Anhu) 
(died 88 Hijri) sey iska sama sabit nahi 
hain, is ki riwayat tou sirf Tabayeen 
sey hain. (Tehzeez ut Tehzeeb Jild 1 
Safa 493, Doosra Nuksah Safa 432) 

Yaad rahe ke Sayyiduna Ibne Abbas 
(Radhi Allahu Anhu) 68 hijri mein 
tayaf mein foot huwe thhey, jab 88 
hijri mein foot honay waley Sahabi sey 
mulaqaat sabit nahi tou 68 hijri mein 
foot honay waley sey kis tarha sabit ho 

sakti hain? 

Nateejah: Yeh sanad Munqateh (yane 
za'eef wa mardood) hain, sakth hairat 
hain ke doubandiyo aur baralwiyo ke 
paas itni za'eef wa mardood riwayat 
kis tarha jama ho gayi hain? Ghaliban 


in logon ko behat mehnat karni padhi 
hogi, Wallahu'Aalam! 


9) DALEEL: Hazrat Abu Sayeed 
Khudri (Radhi Allahu Anhu) farmate 
hai ke Aahazrat (St) mardon ko hukm 
diya kartey y thhey ke tashahud mein 
dayan paow khada rakkhe aur bayan 
paow bichaa kar us par baitha kare 
aur auraton ko hukm diya kartey 
thhey ke simat kar baithe. (Bihaqi Safa 

2/223) 

JAWAAB: Is riwayat ka ek rawi Aata 
Bin Ajlaan hain jis ke baray mein 
Imaam Bihaqi farmate hain ke: Aata 
Bin Ajlaan za'eef hain. (Sunan A1 



Kabeer 2/223) 


Hafiz Ibne Hajar farmate hain ke: 

M Yeh matrook hain balke Ibne 
Mayeen aur Al-Falaas wagera'huma 
ney mutlaq taur par isey kazzaab 
qaraar diya hain. (At-Taqreeb 4594) 

Is riwayat aur sabiqa riwayat (5) ke 
baray mein Imaam Bihaqi farmate 
hain ke: "Yeh dono hadeese za'eef 
hain, in jaisi riwayaton sey hujjat nahi 
pakdi jaati." (Sunan A1 Kabeer 2/222) 

Tanbeeh: Yeh riwayat mardood wa 

mauzo hain. 



Tanbeeh: In mardood riwayaat ke 
baad Qari Chan Muhammad sahaab 
wagera ney do riwayaten paish ki hain 
ke: l)Aurat ki namaz bagair dupatte 
ke nahi, is tarha jab aurat ke khadmo 
ka upar wala hissa dhanpa huwa na ho 
tou namaz nahi hoti, 2)1 umhara (yane 
auraton ka) gharo ke andar namaz 
padhna baraamdey mein namaz 
padhne sey behtar hain. 

Arz hain ke in riwayaton ka is baat sey 
koi taluq nahi hain ke aurat seeney par 
haath rakkhe aur mard naaf ke 
nichey, aurat bazu zameen par bichha 
dey jab ke mard na bichaye, wagera 
wagera. Mauzoo sey ghair mutaliqa 
dalayil paish karna in logon ka kaam 
hain jin ke paas sire sey daleel nahi 


hoti. 


Qari Chan Sahaab ney likkha hain ke 
"tamaam fuqaha e kiraam wa 
muhaddiseen in tamaam farqo ko 
malhooz rakhtey hain (safa 4) arz hain 
ke kiya Hanbali, tamaam Fuqaha e 
Kiraam sey kharij hain? teesri riwayat 
ka jawaab dubara padh ley. 

Qari Chan Sahaab and party ney Ahle 
Hadees ke khilaaf fatawa ghaznawiya 
wa fatawa Ahle Hadees (3/148) ka 
hawala bataure ilzaam paish kiya 
hain, arz hain ke fatawa ulama e Ahle 
Hadees ki taqriban har jild par likkha 
huwa hain ke: M Yeh ek khuli haqiqat 
hai ke maslak e Ahle Hadees ka 
buniyadi usool sirf Kitabulllah aur 
Sunnat e Rasool (i£) ki pairwi hain, 


rai, qiyaas, ijtehaad aur ijmaa' yeh sab 
Kitabulllah aur Sunnat e Rasool (SB) ke 

matehat hain.usool ki bina par 

Ahle Hadees ke nazdeek har zai 
shauoor musalmaan ko haq hasil hain 
ke wo jumla afraad e ummat ke 
fatawa, unke khayalaat ko Kitabulllah 
wa Sunnat par paish kare jo maufiq ho 
sar ankho par tasleem kare, warna 
tark kare. (Jild 1 Safa 6) Is usool ki 
raoushni mein jab fatawa mazkorah 
ko Kitaab wa Sunnat par paish kiya 
gaya tou maloom huwa ke yeh fatwa 
Saheeh Hadees "namaz is tarha padho 
jis tarha mujhe namaz padhte huwe 
dekhtey ho." (Saheeh Bukhaari: 631) 
ke khilaaf honay ki wajhe sey matrook 

hain. 


Ahle Hadees ke ek mashoor Aalim aur 



Musannaf Hafiz Salahuddin Yusuf 
Sahaab ek shakhs Abdul Rauf 
Sikharawi (doubandi) ko jawaab detey 
huwe likhtey hain: M Is liye Maulana 
Ghaznawi ka yeh fatwa bhi hummare 
nazdeek is tarha ghalat hain jis tarha 
aap ki sari kitaben ghalat, balke 
aghlotaat ka majmo'aa hain, yehi 
wajhe ke Ulama e Ahle Hadees mein 
kisi ney maulana ghaznawi ki tayeed 
nahi ki" (kya auraton ka tariqa e 
namaz mardon sey mukhtalif hain? 

Safa 57) 

Maloom huwa Ghaznawi sahaab ka 
fatwa, Ahle Hadees ke nazdeek 
**muftbah** nahi nahi hain, jab hum 
in logon ke khilaaf ghair **muftbah** 
masail paish nahi kartey y tou yeh log 
kuy hummare khilaaf ghair 


**muftbah** masail paish kartey y 

hain? 

Nateejah: Qari Chan sahaab and party 
aisi ek daleel bhi paish nahi kar saktey 
hain jis sey auraton ka tareeqa e 
namaz (masalan auraton ka seeney par 
haath badhna aur mardon ka naaf sey 
neechey haath badhna, wagera) 
mardon sey mukhtalif ho, dalayil ke 
maidaan mein taih daman hone ke 
bawajood yeh shor macha rahe hain 
ke "Balke khawateen ka tareeqa e 
namaz mardon ke tareeqe sey juda 
hona behat si aahadees aur aasar e 
sahaha wa tabayeen sey sabit hain 

(Safa 1) 



Qari sahibaan ke mustadlaat ki 
tehqeeq ke baad sahib e "hadees aur 
ahle hadees" ke shubhaat ka jawaab 
paish e khidmat hain: 

Baaz un naaz: 

1) DALEEL: Hazrat Abd Raba Bhi 
Sulaimaan Umair Rahimahullah 
farmate hain ke: Maine Hazrat Umme 
Darda (Radhi Allahu Anha) ko dekha 
ke aap namaz mein apne dono haath 
khandho ke barabar utthati. (Hadees 
Aur Ahle Hadees Safa 479 Number 2) 


JAWAAB: Ahle Hadees ke nazdeek 


khandho tak rafaulyadain karna bhi 
saheeh hain, aur kano tak bhi saheeh 
hain, Rasoolullah (H) sey sabit hain ke 
aap ney kano tak rafaulyadain kiya 
hain. (sahileeh muslim: 391) aur aap 
khandho tak bhi rafaulyadain kartey 
thhey. (saheeh bukhaari: 736 wa 
saheeh muslim: 390) 

Yahan par bataure tanbeeh arz hain 
ke juz rafaulyadain ki is riwayat 
(hadees 24) ke fauran baad is sanad ke 
saath aaya hain ke Umme Darda 
(Radhi Allahu Anha) ruku sey pehle 
aur ruku ke baad bhi rafaulyadain 
karti thi. (hadees 25 wa sanadahu 
hasan) is baat ko sahib e "hadees aur 
ahle hadees" ney chupa liya, chupane 
ki wajhe yeh hain ke in logon ko 
rafaulyadain sey ek khaas qism ki 


chhid hain. 


2) DALEEL: Hazrat Ibraheem 
Naqayee Rahimahullah farmate hain 
ke: Aurat jab sajdah kare tou apna 
pait apni rano sey chipka ley aur apne 
sureen ko upar na utthaye aur aaza ko 
is tarha door na rakkhe jise mard 
rakhte hain. (hadees ahle hadees safa 
482 number 8. Ba-hawala Musannaf 
Ibne Aabi Shaiba 1/270 Wal Bihaqi 

2 / 222 ) 

JAWAAB: Hadees number 2 ke 
jawaab mein zikr kiya gay a hain ke 



doubandiyo (aal e taqleed) wagera ke 
nazdeek tabayee ke qaoul mein koi 
hujjat nahi ha in, apne is aqeedeh ke 
khilaaf yeh log pata nahi kuy ek 
tabayee ka qaoul paish kar rahe hain? 

Ab Ibraheem Naqayee Rahimahullah 
ke chand aqwaal paish e khidmat hain, 
jin ke aal e taqleed sara sar mukhalif 

hain: 

1) Ibraheem Naqayee jarboh par masa 
kartey y thhey. Musannaf Ibne Aabi 
Shaiba 1/188 Hadees 1977 wa 
sanadahu saheeh. 

2) Wuzu ki halat mein Ibraheem 
Naqayee apni biwi ka bosa na leyne ke 
khail thhey. Musannaf Ibne Aabi 
Shaiba 1/45 Hadees 500 wa sanadahu 


saheeh. yane unke nazdeek apni biwi 
ka bosa leyne sey wuzu toot jaata hain. 
Dekhiyen: Musannaf Ibne Aabi Shaiba 

(1/46 Hadees 507) 

3) Ibraheem Naqayee ruku mein 
tatbeeq kartey yane apne dono haath 
apni rano ke darmiyaan rakhtey 
thhey. (Musannaf Ibne Aabi 
Shaibal/246 Hadees 2540 mulqasan 
wa sanadahu saheeh, al aamash sirah 

bis simah) 

Ibraheem Naqayee ke digar masail ke 
liye dekhiye Maulana Rayees Nadwi ki 
kitaab (Al'lahmaat Ila Mafi Anwaar 
U1 Bari Minal Zulmaat) Jild 1 Safa 

414-420 


Tanbeeh: Ibraheem Naqayee ney 


farmaya: Aurat namaz mein is tarha 
baithegi jis tarha mard baithta hain 
(Musannaf Ibne Aabi Shaiba 1/270 
Hadees 2788, wa sanadahu saheeh) is 
qaoul ke baray mein kya khayaal 

hain? 


3) DALEEL: Hazrat Mujahid 
Rahimahullah is baat ko makroh 
jaantey thhey ke mard jab sajdah kare 
tou apne pait ko rano par rakkhe jaisa 
ke aurat rakhti hain. (hadees aur ahle 
hadees safa 482 number 9 Musannaf 
Ibne Aabi Shaiba 1/270) 


JAWAAB: Laisi Bin Aabi Saleem 



jamhoor muhaddiseen ke nazdeek 

za'eef hain 

( is ^ c ui u_fljx.ua Jlluil IiA Jli 

' ♦♦ 

AixJa ^olui) 

(Sunan Ibne Maja: 208 Maa Zawaidul 

Baoseer) 

Laisi mazkorah par jarah ke liye 
dekhiyen Tehzeez Ut Tehzeeb aur 
Kutub e Asma wa Rijaal aur sarfaraz 
khan safrar doubandi ki kitaab "ahsan 
ul kalaam" (jild 2 safa 128 taba 
bardoom, unwaan taiseer a'baab, 
aasaar e sahana wa tabayee wagera 

huma) 

Laisi Bin Aabi Saleem mudallis hain 
(Mujam Azzawid Lil Bihaqi Jild 1 
Safa 83, Kitaab Mashahir Ulama Al- 
Amsaar Li Iben Hibbaan safa 




146,1153) aur yeh riwayat mu'an'an 
hain lehaza za'eef wa mardood hain. is 
ke alawa baaz un naas ney kuch ghair 
mutaliqa riwayaat likh kar Mulla 
Mirghayani (sahibul hidaya) wagera 
ke aqwaal Ahle Hadees ke khilaaf 
paish kiye hain. Dekhiyen: (Hadees 
Aur Ahle Hadees safa 483) 

Subhaan'Allah! kya khayaal hain 
aagar Ahle Hadees ke khilaaf mong 
phallis ustaad, piyaali mula, gabeen 
ustaad, kabul mula wagera ke aqwaal 
wa afaal paish kiye jaye tou kaise 

rahega?! 

Mufti Ibraheem Sadiq Aabadi 
doubandi ney jo riwayaat is silsiley 
mein likkhi hain is par tabsara is 
mazmoon mein aage hain, is naam 


nihaad mufti ney sirf ek izafa kiya 
hain, Sadiq aabadi: "aur Imaam 
Hasan Basri ka bhi aurat ki namaz ke 
mutalliq yehi fatwa hain M (khawateen 
ka islam roznama islam, 18 October 
2003 safa 4 ba'hawala ibne aabi 

shaiba) 

JAWAAB: Ye riwayat Musannaf Ibne 
Aabi Shaiba mein "Ibnul Mubarak An 
Hishaam Aanil Hasan" ki sanad sey 
marwi hain. (1/270 Hadees 2781) 

Hishaam Bin Hasan mudallis rawi 
hain (Tabqatul Mudalliseen, al martib 
al salasaah 3/110) aur yeh riwayat 
mu'an'an hain, lehaza yeh sanad za'eef 

hain. 



Aal E Taqleed Ka Ek Behat Bada 

Jhoot: 

Ameen okaadwi doubandi sahaab ke 
mamdoheen ney mardon aur auraton 
ke tareeqa e namaz mein farq karne ke 

liye likkha hain ke: 

"Imam Bukhaari ke ustaad Abu Bakr 
Bin Aabi Shaiba farmate hain ke 
maine Hazrat Aata sey suna ke in sey 
aurat ke baray mein poucha gaya wo 
namaz mein haath kaise utthaye tou 
inhune farmaya ke apni chhatiyon tak. 
(Al-Musannaf Li Aabi Bakr Bin Aabi 
Shaiba jild 1 safa 239) (majmo rasail 
okaadwi, jild 2 taba awwal june 1993 
tajalliyaat safrar matboaat maktab 


imdadiya multaan jild 5 safa 110) 

Jawaab: Musannaf Ibne Aabi Shaiba 

mein likkha huwa hain: 

( Cauua ‘Jli U1 £*£ Ui ‘ Jli ulia. 

jii ^ jijj uL£ jiu. 

) 

(Jild 1 Safa 239 Hadees 2471) 

Maloom huwa ke Abu Bakr Bin Aabi 
Shaiba aur Aata (died 114) ke 
darmiyaan do waastey hain jin mein 
sey ek wasta "shaykh lana" majhool 
hain jise ek khaas maqsad ke liye 
okaadwi sahaab ke mamdoheen ney 
gira diya hain taake sanad ka za'eef 
hona wazeh na ho jaye. 

Muhammad Taqi Usmani doubandi 
sahaab wagera ke musdaq fatwa mein 


likkha huwa hain ke: M Aur ek tabayee 
ka aamal aagar che usool ke mukhalif 
na bhi ho tab bhi is sey istedaal nahi 
kiya jaa sakta" (majmo rasail 2/99 wa 
tajalliyaat safrar 5/113 

Is fatwe ke zimmedaar darj zail 
Hazraat hain: 1) Ameen okaadwi 2) 
Muhammad taqi usmani 3) 
Muhammad badar aalam siddiq 4) 
Muhammad rafi usmani wagera 
huma. arz hain ke aap log tabayeen ke 
aqwaal kuy paish kar rahe ho? 


Ahle Hadees Ke Dalayil Par Aiteraaz: 



Ahle Hadees ke nazdeek seeney par 
haath bandhna, ruku, sujood aur 
namaz mein baithney wagera mein 
mardon aur auraton ka tareeqa e 
namaz ek jaisa hain kuny ke Saheeh 
Hadees mein aaya hain ke Nabi (it) 
ney irshaad farmaya: "Namaz is tarha 
padho jis tarha turn mujhe padhte 
dekhtey ho" (Bukhaari: 631) 

Is hadees ke mafhoom par aal e 
taqleed ney behat aiterazaat kiye hain, 
lekin doubandi Mufti Sahibaan ke 
musdaq fatwe mein likkha huwa hain 
ke: "Is riwayat mein koi shak nahi ke 
is hadees ki umomiyat mein mard wa 
aurat puri ummat shareek hain aur 
puri ummat par lazim hain ke jo 
tareeqa Aahazrat (^) ki namaz ka 
hain wahi tareeqa puri ummat ka ho 


lekin yeh wazeh huwa ke is umomiyat 
par aamal is waqt tak hi zarori tha jab 
tak koi sharayee daleel is ke maaraz na 
ho. (majmo rasail jild 2 safa 101 
tajalliyaat safrar jild 5 safa 114,115) 

Arz hain ke guzista safahaat mein aap 
ney ba'tafseel padh liya hain ke aurat 
ke aalaida tareeqa namaz ki taqsees 
par koi sharayee daleel nahi hain. 

Mashoor Sahabi e Rasool ($ 1 ) Abu 
Darda (Radhi Allahu Anhu) ki biwi 
Umme Darda ke baray mein in ke 
shagird (Imaam) Makhool Shami 
Rahimahullah farmate hain ke: 
"Beshak Umme Darda Rahimahullah 
namaz mein mardon ki tarha baithti 
thi. (Musannaf Ibne Aabi Shaiba 1/207 
Hadees 2785 Wa Umdatul Qari /6/101 


wa sanadahu qawih, At-Tariqatul 
Sageer Lil Bukhaari 1/223 Tareeq e 
Damishq Li Ibne Aasakir 74/117 Aw 
Taghleeq Taleeq 2/329) 

Imam Bukhaari Rahimahullah 
farmate hain: M Aur Umme Darda 
Rahimahullah apni namaz mein 
mardon ki tarha baithti thi aur wo 
faqiha (yane faqi) thi, (Saheeh 
Bukhaari qabl hadees: 817) 

Kya khayaal hain Sayyidah Umme 
Darda Rahimahullah ney namaz ka 
tareeqa kis sey seekha tha? 

Umme Darda Rahimahullah ke is 
aamal ki tayid Ibraheem Naqayee 
(tabayee sageer) ke qaoul sey bhi hoti 
hain ke Ibraheem Naqayee farmate 


hain: "Aurat namaz mein is tarha 
baithay jis tarha mard baithtey hain." 
Musannaf Ibne Aabi Shaiba 1/270 
Hadees 2788 wa sanadahu saheeh. 

Imaam Abu Hanifa ke ustaad Hamaad 
(Bin Aabi Sulaimaan) farmate hain ke: 
M Aurat ki jaisi marzi ho (namaz mein) 
baithay." Musannaf Ibne Aabi Shaiba 
1/271 2790 wa sanadahu saheeh. 

Aata Bin Aabi Rabah (tabayee) ka 
qaoul is mazmoon ke shuru mein 
guzar chuka hain ke "Aurat ki haiyat 
mard ki tarha nahi hain aagar wo 
(aurat) isey tark kar dey tou koi harj 
nahi hain." Dekhiyen: Jawaab 
Riwayat( number 2, safa 3) 


Maloom huwa ke aal e taqleed hazraat 


mard wa aurat ke tareeqa e namaz 
mein jis akhtilaaf ka dhindora peet 
rahe hain wo ba'ijmah tabayeen batil 

hain. 

Tanbeeh: Is mazmoon mein aal e 
taqleed ke tamaam dariyaaft shuda wa 
shubhaat ka jawaab aagaya hain. 

W alhumdulillah 


Qulasatut Tahqeeq: Mard wa aurat ki 
namaz mein yeh farq karna ke mard 
naaf ke neechey haath bandhe aur 
aurat seeney par, mard sajdo mein 
kohniya zameen sey utthaye aur aurat 
kohniyo ko zameen sey mila ley 
wagera furooq Qur'an wa Hadees wa 
Ijmaa' sey qata'an sabit nahi hain, 
Quran wa Hadees sey jo farq sabit 


hain isey Ahle Hadees ulama wa 
aawaam sar aankho par rakhtey hain 
masalan: aurat ke liye dupatte ka 
zarori hona, bhoolney waley ko Imaam 
tasbeeh ke bajaye haath par haath 
maar kar tnbeeh karna wagaira. 

Faidah Shaykh U1 Faqee Muhammad 
Bin Saleh Al-Uthaymeen 
Rahimahullah farmate hain ke: "Bas 
raj eh qaoul (ye) hain ke: aurat bhi 
(namaz ki) har cheez mein is tarha 
karegi jis tarha mard karta hain, wo 
rafaulyadain karegi (hatho ko 
pehlo’on se) door rakkhegi, ruku mein 
apni peet seedhi karegi, halat e sajdah 
mein apne pait ko rano sey door aur 
rano ko pandliyon sey hata kar 
rakkhegi (As-Sharahul Mumta Ala 
Zadal Mustaqee Jild 3 Safa 219 Taba 


Daar Ibnul Jauzi) 


llshaatulhadith Shumarah: 13 Safa: 

19-311 


Wazahat: Yeh article tayyar karne 
mein har tarha ki ghalti sey bachne ki 
puri koshis ki gayi, phir bhi insaan sey 
ghalti tou hoti hi hai, kisi qism ki 
ghalti nazr aaye tou zaroor bataye. 
(sy edibraheem766@ gmail.com) 



